২৬ /১১ মুম্বই হামলার মূলচক্রী হফিজ সঈদকে কিছুদিন আগেই গৃহবন্দি অবস্থা থেকে মুক্ত করেছে পাকিস্তান। এরপর, এই জঙ্গিনেতাকে নিয়ে মার্কিন চাপ কার্যত অগ্রাহ্য করে , তাকে ২০১৮ সালের নির্বাচনে সামিল হওয়ার অনুমতি দিতে চলেছে পাকিস্তান। এক সর্বভারতীয় সংবাদ সংস্থা সূত্রের এমনটাই জানা গিয়েছে। জানা গিয়েছে, ২০১৮ সালের পাকিস্তানে সাধারণ নির্বাচনে অংশ নিতে চলেছে এই জঙ্গি নেতা।এর আগে অগাস্ট মাসে , হাফিজ সঈদের জামাত উদ দাওয়ার তরফে ঘোষণা করা হয়েছিল যে মিল্লি মুসলিম লিগ নামের এক নতুন রাজনৈতিক দল তারা গঠন করতে চলেছে। যার প্রেসিডেন্ট হবে সইফুল্লা খালিদ নামের জনৈক শিক্ষাবিদ।